GENERALIBUS 

VITAE  ORIUNDAE 
CONDITIONIBUS. 


DIS  SER  TA  TIO 

INAUGURALIS  PHYSIOLOGICO-MEDICA 

OUAM 

I 

CONSENSU  ET  AUCTORITATE 

GRATIOSI  MEDICORUM  ORDINIS 

I N 

UNIVERSITATE  LITTERARIA  BEROLINENSI 

UT  SUMMI 

IN  MEDICINA  ET  CHIRUROxIA  HONORES 

RITE  SIBI  CONCEDANTUR 

DIE  XXVII.  M.  APRILIS  A.  MDCCCXX1V. 

H.  L.  Q.  S. 

PUBLICE  DEFENDET 
AUCTOR 

FERD1NJND.  H1LLENKAMP 

GESECKO  - GUESTPllALUS. 


OPPONENTIBUS : 

A.  IIILDEBRAND . 

RADE,  med.  nn. 
MVHLMANN , med.  e and. 


BEROLIN  I, 

Typis  IOANNI8  FRIDERICI  STARCKI1. 


. ' 


’ 

y',  > t 


• . 


» 

.■  * ■ . 

' 

, 


. 


* \ 


i > 


r 


v t 


, 

* . 


PATRI  OPTIMO 

MEDICO  PRACTICO  APUD  GESECKAB  INCOLAS 

SUMME  VENERANDO 


TENUE 

% 

IlOC  IUVENILE  OPUSCULUM 

\ 1 _ 

PIO  GRATOQUE  ANIMO 


D.  D.  D. 


FILIUS. 


A 2 


\ 


\ 


I 


Digitized  by  the  Internet  Archive 
in  2016 

i 


i 


i 


https://archive.org/details/b22482866 


I 


E x o r d i u m. 

» 

. i • - « * 

N * 

-L  lihil  natura  mirabilius,  quo  magis  glorietur,  nihil 
inexplicabilius  habet,  quod  admiremur,  quam  re- 
rum omnium  gubernatricem,  vitam.  Immensum 
esset  opus,  si  omnem  rerum  omnium  vitam,  ubi- 
que diffusam,  imo  solam  de  omni  corpore  abduc- 
tam, consideremus.  Memor  multiplicis  vitae,  et 
sui  ipsius  indole,  et  varietate  rerum,  quas  prospi- 
cit, facile  quisque  partes  ejus  discernere  potest; 
unde,  si  a singulis  earum  partibus  ordiar,  uberio- 
rem fructum  in  explicanda  vita  redundare  milii 
visum  est.  *)  Cujus  tres  partes,  studio  ac  medita- 
tione ortas,  philosophi  tradunt. 

1)  A certis  indiciis  signisque,  quemadmodum 
omnia,  quae  vere  sunt,  cognoscuntur,  vitam  esse 
discimus.  Sed  corporis  habitu,  finibusque  ejus 
temperata,  actus  suos  praestat  multiplex  vita,  quam 
explicandam  Zoonomia  promittit. 

2)  Cura  vita  semel  suscitata  agat,  eam  et  ve- 
re exsistere,  nemo  est  qui  dubitet.  Si  igitur  vere 

I 

De  vita  corporibus  ouganicis  insita  ubicunque  in 
hoc  traolalu  dissero. 


N 


est,  quibusdam  proprietatibus  debet  declarari,  im- 
mutatis a habitu  corporis  ejusque  finibus;  unde 
profecta  est  Biologia. 

3)  Cum  nihil  sit  in  rerum  universitate  a vita 
destitutum,  et  legibus  naturae  generalioribus  ad- 
strictam  cernamus  vitam,  haec  ipsa  naturae  pars 
esse,  recte  putatur.  Nec  inconsulto  judicatur,  quid- 
quid reapse  est,  quondam  natum  fuisse,  igitur  et 
vitam  semel  ortam  esse,  non  dubitamus.  Tellurem 
primogenitam  fuisse,  deinceps  vitam  in  ea  illatam, 
omnes  de  origine  mundi  et  profani  poetae,  et  ec- 
clesiastici cecinerunt.  Unde  natum  istud  Ovidii,  x) 

„Ante  mare  et  terras,  et,  quod  tegit  omnia,  caelum, 
„Unus  erat  toto  naturae  vultus  in  orbe, 

,,Quem  dixere  chaos,  etc. 

„Nam  Caelo  terras,  et  terris  abscidit  undas 
„Et  liquidum  spisso  secrevit  ab  aethere  Caelum, 

„Quae  postquam  evoluit,  caecoque  exemit  acervo,  etc. 

,, Ignea  convexi  vis,  et  sine  pondere  caeli 
?,Emicuit,”  etc. *  2) 

Itaque  conflatis  jam  elementis  anima  sive  vita 
in  nova  corpora  ferebatur.  Et  nos  quoque  vide- 
mus vitam  in  nova  corpora  ingredi , jam  si  facta 
sunt  eorum  elementa.  Hinc  quaestiones  de  vitae 
primordiis  et  ejus  subinde  incremento.  Ambae  in- 


Melamorph:  Lib.  I. 

2)  Jbid.  — vim  igneam  dixit,  quia  veteres  philoso- 
phi, praesertim  Stoici,  vim  et  vitam  omnem  mundi,  at- 
que ipsum  adeo  deum  in  igne  ponebant,  imo  deum  esse. 
J.  Lipsi  physiolog.  Stoicorum.  Diss.  VI. 

Itaque  Epicharmus  Ennii  de  mente  humana  dicit: 
Istic  est  a caelo  sumptus  ignis,  isque  mentis  est.  Ne  de 
isto  negotio  ecclesiasticos  dejiciam,  conferas  Mosis  Lib.  I. 


ier  se  exactissime  cohaerent,  quarum  illa  eruere  stu- 
det, modum  suscitandi  vitam  , haec  rationem  sen- 
sim adolescendi  exponit. 

His  hactenus  praemissis  censeo , in  communi 
natura  vitae  causam  esso  ponendam  ejusquo  fon- 
tem ; quam  si  invenerimus  rectegue  dein  aestime- 
mus, magni  momenti  id  esse  debeat,  ad  explican- 
dum vitae  principale,  sive  fjytuonxbv  Stoicorum.  *) 
Ridenda  saltem  vanitas  non  est  talem  viam  ingre- 
di, in  qua  nos,  de  vitae  indole  judicaturi,  cl.ario- 
rem  intelligentiam  fortasse  accipere  possumus. 
Mearum  igitur  partium  esse  duco,  de  vitae  oriun- 
dae conditionibus  disserere,  in  quo  opere  navando, 
ut  quam  maxime  proliciam,  nonnullas  meditationes 
de  ipsa  natura  praemittam. 

De  communi  natura  eeneratim . 

Cuique  de  natura  securn  cogitanti  statim  enas- 
citur quaestio,  quid  sit  id,  de  quo  disputetur?  un- 
de ortum  ? do  hoc  utroque  naturam , se  ipsam  in- 
terpretantem, perscrutare  opdrtet.  Quaenam  sit 
igitur,  si  quaera's,  'philosophis  et  rerum  naturalium 
scrutatoribus  ista  natura?  ab  omnibus  uno  naturae 
nomine  res  diversissimas  comprehendi,  inveniebis, 
deum  et  mundum,  artificem  et  opus.  Itaque  mihi 
cum  Plinio,  2)  est:  idemque  mundus  rerum  natu- 
rae opus,  et  rerum  ipsa  natura.  Cum  vero  de  oc- 
culta natura,  quam  ipsum  deum  esse  agnosco,  ni- 


*)  Cicero  de  natura  deorum. 
z)  Historia  mundi,  Lib.  II.  cap,  i. 


hil  scio,  ubicunque  in  hac  disquisitione  de  natura 
tanquam  de  re  visibile  dissero. 

Partium  solidarum,  e quibus  animale  corpus 
constat,  prima  initia  comparata  sunt  ex  rudi  infor- 
mique  massa;  haec  sola  construere  videtur  animal- 
cula  infimi  ordinis , quo  perfectius  autem  animal, 
eo  nobilior  perfectiorque  haec  ipsa  evadit,  novaque 
corporis  organa  aggregat  et  format,  ita  ut  corpus 
humanum,  omnium  tanquam  perfectissimum,  mul- 
tiplicis compagis  atque  compositionis  sit.  *)  Pri-r 
mum  stabile,  quod  videmus,  est  liquidum. *  2)  Pri- 
ina  omnis  organismi  formandi  rudimenta  oriuntur 
e vesiculis  3)  omnium  organismorum  formatio  a 
simplici  vesicularum  forma  semper  incipiens,  pro- 
greditur Constans  et  Congrua  per  universam  natu- 
ram. (Hinc  cum  Macrobio  nexum  eum  et  adfini- 
tatem  formarum  Jovis  catlienam  auream  vocare 
possumus,  summa  cum  imis,  maxima  cum  minimis 
nectentem  ; unde  istud  Ovidii : „usque  adeo , quod 
tangit,  idem  est,  tamen  ultima  distant.  ) Itaque 
pmnia  ex  unione  producuntur  et  discreta  corpora 
constituuntur,  quae  tamen  omnia  unitate  quadam 
conspirant  et  ad  unitatem  tendunt.  4)  Nos  igitur 
maxima  adlicimur  laetitia,  dum  naturam  perscruta- 


*)  C.  A.  Rudolphi,  Physiologie,  Th.  1.  p.  70. 

2)  G.  R.  Treviranus,  Biologie  B.  3.  Inter  veteres  le- 
gi meretur  Zeno  apud  Laertium. 

3)  Wolf,  Theoria  generationis.  In  plantis  imperfec- 
tioribus ostendit  Link. 

4)  J.  C,  Veithy  Veter indrkun de  B.  J.  37.  JVien 

*817. 


jnur,  intelligentes  omne  a priinis  initiis  humile  na- 
tum, sensiin  senescente  mundo  majori  praestantia 
invaluisse;  nec  ut  perperam  crediderunt,  omnia, 
quae  nunc  sunt,  a pristina  excellentia  destituta 
esse.  Ad  hanc  suscipiendam  sententiam  invitati 
sunt  permulti,  propter  falsam  opinionem : „quid- 

quid  proximum  a deo  generatum  sit,  divino  Numi- 
ni id  magis  consimile  esse  deberet.  „ Parentum 

proles,  ut  exemplo  utar,  his  proxima  est,  imperfec- 

% 

tior  tamen  iis.  — Homo  praestantissimum  genera- 
tionis opus  est  ultimusque  naturae  foetus,  quo  fac- 
to tandem  conquievit  summum  Numen.  ’)  Quem- 
admodum autem  singulas  res  visibiles  nasci  et 
crescere  videmus,  ita  generatim  universam  quoque 
naturam  sive  mundum  adolescere  existimandum 
est.  Tanti  autem  operis  causa,  qua  factum  est, 
divina  esse  debet ; neque  ab  ipsius  materiae  cona- 
tibus operis  initium  factum  est,  neque  ab  his  solis 
incrementum  ejus  ulterius  promotum. 

Ex  parvis  autem  principiis,  tanquam  corpuscu- 
lis individuis  evolutum  esse  censeo.  Quam  ob 
rem  Stoicis  (et  nobis)  duo  est  universorum  princi- 
pia, efficiens  et  patiens.  Et  patiens  quidem,  qua- 
litatis exsortem  essentiam,  materiam.  Efficiens  au- 
tem, rationem  quae  in  ipsa  est,  sive  deum. *  2)  Na- 
turaliter enim  hominibus  omnibus  insitum  est,  ut 


T)  LinJij  Urwelt  Th.  1.  S.  82. 

2)  Laertius,  Aoxii  8 e dvxolg  dc^ybcg  CivaL  tmv  oiuv  8vo, 
to  TioisVf  xou  to  nugxor-  To  fxiv  dvv  ndoxov  tivai,  tt\v  unoi -? 
t)v  saiav,  xi]v  iU?jr.  To  8e  noi5v,  xbv  iv  dvxfj  Xoyov  xbv 
0sov. 


principem,  demn  aut  artificem  maximum,  vario  no- 
mine appellatum,  agnoscant;  illud  nempe  infini- 
tum, immensum,  sempiternum  Numen,  cujus  con- 
silio omnia  sunt  et  reguntur.  Omnes,  et  antiquis- 
simi populi,  quos  nobis  plerumque  rudiores  appel- 
lare placet,  in  eo  consentiunt.  Brahmanum  doctri- 
na de  rebus  divinis , eadem  est,  quam  Christiano- 
rum. Dicunt  x)  omne  in  principio  animus  erat. 
Divinum  istud  efficiens , a quo  omnia  creata  sunt, 
est  Brahma,  quoque  appellatum  jndra,  etc.  id  est, 
omnium  animantium  dominus.  Nec  aliter  opinan- 
tur veteres  Persae  et  incolae  Otahaidae. 1  2) 

Ex  illis  supra  dictis  luculenter  patet,  omnes, 
inter  se  diversas  res  creatas  ex  simplici  omnium* 
quo  communi  principio  ortas  esse.  Artificiosa  ali- 
cujus  corporis  in  sua  principia  resolutio  id  jam  suf- 
ficienter docet.  Nemini  quoque  latet,  ex  variis  re- 
bus aggregatis,  nova,  diversa  qualitatis  corpora  ori- 
ri, quamquam  omnibus  eadem  elementa  sunt.  Li- 
ceat exemplum  proferre:  ex  tribus  partibus  gas  oxy- 
gouis  et  una  parte  antimonii  oritur  oxydum;  ex 
quinque  partibus  gas  oxygenis  et  una  parte  anti- 
monii,  acidum  comparatur;  ex  sola  igitur  harum 
rerum  quantitate  novi  corporis  diversitas  exigitur; 
et  tali  modo  sexcentae  aliae  res  alienantur.  Aliud 
testimonium  id  est:  quisque  confidebitur,  quaslibet 
plantas  peculiare  pabulo  haud  indigere,  sed  ex  quo- 

1)  />.  ■ Bopp's  iihcr  das  Conjugationssystem  in  der 
Sanshri tsp rach e.  Franhfurt  a.  M.  1816. 

2)  .7.  Ii.  Forster  Bemerhungen,  auf  sciner  Rcise  uni 
die  FV elt.  Bcrlin  1783.  p-  'i65. 

cunque  alimento  proprios  succos  parere ; etenim 
plantae  valde  diversae,  pro  sede  vicinae,  in  eodem 
agro  coluntur  et  radicantur  et  comparant  sibi  pe- 
culiares succos,  quamquam  imbibunt  detraliuntque 
sibi  invicem  eosdem  terrae  humores.  *)  Haec  si 
argumenta  in  contrarium  duceres,  et  diceres  vim 
chemicam  aut  vitalem  aut  aliam  in  causa  esse,  ut 
tales  mutationes  prodeant,  jam  accedis  ad  meam 
opinionem,  cum  dixisse  nolim,  ab  ipsa  rerum  pri- 
mogenita materia  ejusmodi  mutationes  posse  cieri; 
sed  paulo  inferius  exponere  liceat  conditiones,  qui- 
bus vis  chemica,  sive  vitalis  eliceatur,  ut  mutabi- 
lis illa  rerum  prima  materia  alienatur. 

Sub  aliqua  conditione  impellitur  materia  ad 
subeundas  mutationes.  Id  nemo  negabit,  si  e.  g. 
se  cum  cogitet  generationis  opus.  Ab  observationi- 
bus fide  dignissimis  edocti  scimus,  foetum  a pa- 
rentibus particulatim  non  efformari,  sed  commisso 
coitu  foecundo  indita  est  materiae  vis,  qua  cogitur 
materia  novam  induere  formam.  Pariter  esse,  qua- 
lis est  animantium  generatio,  persuasum  habeo, 
originem  mundi,  unde  concludere  licet,  partim  ma- 
teriam per  se  ipsam  commutari,  partim  quibusdam 
finibus  adstrictam  cenvenienter  efformari.  Omnia 
quidem  de  ea  re  potius  in  conjectura  quam  veri- 
tate posita  sunt.  Cura  vero  omnia  gradatim  ad 
omnem  excellentiam  progrediuntur,  efficiens  illud 


J)  Taer  Grundsatze  der  ratiovcllen  Landtvirth- 
schaft.  Berlin  1811.  Band'1.  S.  219-220  etc.  Prodiaska 
Physiologie.  JVien  1820.  S.  445. 

materiae  innatum , dicitur  conditio  excellentiam 
quam  maximam  proficiendi. 

Partium  viriumque  diversarum  copulatio  et 
quasi  consentiens  ad  communem  finem  coagmenta- 
tio, est  organica  perfectionis  notio.  *)  Animalia 
infimi  ordinis  ex  sola  cellulosa  tela  constructa  esse 
videntur,  perfectiora  autem  animalia  majori  or- 
ganorum nnmero  abundant,  ordinatorum  ad  ali- 
quam normam,1  2)  et  homo  omnium  tanquam  per- 
fectissimus, progenies  est  ex  ultima  terrae  muta- 
tione orta.  3) 

Quod  si  hoc  comparemus  cum  increscentis  na- 
turae conditionibus,  cognoscere  possumus  primarias 
harum  conditionum  proprietates.  Cum  enim  quae- 
dam naturae  pars,  rerum  organicarum  regnum,  eo 
ulteriorem  perfectionis  gradum  adtingat,  quo  major 
est  diversorum  corporum  infinitas,  eorumque  vicis- 
sim  inter  se  harmonia,  sequitur  inde  primariam 
esse  proprietatem  primogenitae  materiae  vel  potius 
conditionis  supradictae  in  illa,  ut  in  infinita  cor- 
pora individua  disjungeretur,  materia,  ex  qua  causa 
rerum  universitas  ad  omnem  excellentiam  progredi 
potuit. 

Si  id  generatim  consideremus,  corpora  quidem 
inter  se  consimilia  ncc  vero  dissimilia  foro  viden- 
tur. Naturae  autem  sola  occasio  sive  conditio  data 
est  ad  immutandum,  quod  perficitur  secundum  cer- 


1)  Ch.  IV.  Hufeland  Vnthogenie  S.  59- 

2)  K.  A.  Rudo  Iphi.  Physiologie  Th.  1.  S.  70. 

3)  Linfi  Urwelt.  Tli.  1.  S.  79- 


tas  stabilesque  leges,  ita  inter  se  conspirantes  ut 
nova  corpora  generentur ; ista  autem  iterum  in  sc 
invicem  agunt,  deguntque  ideo  omnia  vitam  quasi 
propriam,  unde  rerum  diversitas  facile  potest  expli- 
cari. Itaque  in  locorum  et  temporis  convenientia 
omnis  mutatio  ponenda  est. 

Propter  corporum  quae  inter  se  differunt,  pro- 
priam vitam,  et  illam  harmoniam,  quae  intercedit 
ut  omnia  quasi  in  unum  conspirent,  duplex  eorum 
nisus  esse  debet,  1)  se  ipsa  conservandi,  et  secun- 
dum leges  naturae  increscendi;  2)  nisus  agendi  in 
alia ; proxime  in  ea  agunt,  quae  sibi  vicina  sunt 
unde  influxus  in  cetera  conciliatur. 

Itaque  rerum  organicarum  perfectio  quaerenda 
est  non  in  earum  varietate,  sed  diversitate  ad  com- 
munem finem  consentiente.  Iam  ex  eo,  quod  om- 
nia corpora  generatim  inter  se  conspirent;  luculen- 
tius autem  ex  adlato  exemplo  e regno  organico  in- 
telligere  possumus;  aliam  inesse  qualitatem  prima- 
riae conditioni  ad  agendum,  nempe  rerum  discor- 
darum  consociationem. 

Contradictio,  ut  videlicet  quibusdam  potest  vi- 
deri, discordem  concordiam  corporibus  inesse,  fa- 
cile potest  removeri,  si  in  memoriam  revocemus 
neutram  illarum  qualitatum  per  se,  sed  utrasque 
simul  in  unum  finem  concurrere,  scilicet  ad  in- 
crescendam naturam.  Quaeritur  autem,  an  non 
haec  investigata  conditio  dissociationis  et  reconsi- 
liationis  destruens  sit,  et  ipsa  natura  inter  se  pro- 
ducendam in  nihilum  intereat.  Id  fiat  necesse  es- 
set, si  de  omni  materia  lex  abducta  illa  reciproca 

possit  cogitari;  etiamsi  nihil  in  se  haberet  materia, 
quam'  esse  et  spatium  implere,  jam  harum  qualita- 
tum causa  quoddam  peculiare  et  exsistens  esse  de- 
bet, cui  adstricta  est  lex.  Quomodum  autem  om- 
nis dissociatio  et  reconciliatio  fiat  in  aliqua  re  vi- 
sibili, partim  physices  partimque  chemicae  doctrina 
etc.  docet. 

t 

Accommodatio  eorum , quae  dicta  sunt , ad  ex- 
plicanda naturae  incrementa. 

\ 

Quousque  in  particulas  possit  diduci  unum  are- 
nae granum,  vix  cogitatione  assequi,  aeque  ac  mento 
\ > 
comprehendere  nequimus,  quae  ingens  rerum  co- 
pia, effectus  disjungentis  conditionis,  ad  nova  cor- 
pora concilianda  ansam  praebuit;  liae,  quanta  sit 
eorum  multitudo,  inter  se  conspirent  et  tamen  una- 
quaeque individua  res  sit,  necesse  erat.  Rerum 
omnium  transmutatio,  quamquam  in  infinitum  esse 
arbitremur,  tantem  summos  attingere  oportebat  per- 
fectionis gradus,  quos  ultra  totum  universum  tunc 
progredi  non  potuit.  Id  eam  ob  causam  contigit, 
ne  singulae  res  suam  propriam  indolem  amitterent. 
Legitimam  itaque  stabilitatem  quadantenus  obti- 
nuit rerum  universitas  ipsaeque  in  ea  res  caducae, 
ut  summus  ille  perfectionis  gradus  conservaretur, 
quoad  efficatior  prae  ceteris  causa  exoriatur,  qua 
stabilitatis  lex  dirimatur,  ex  qua  nova  tanquam  res 
ortae  sunt.  Quae  cum  ita  fuerint  concordia  rerum 
causae  huic  efficatiori  quasi  discors  erat,  a qua 
discordi  concordia  nova  rerum  incrementa  petenda 


sunt.  Talis  autem  causa  ab  initio  mundi  adesse 
non  potuit,  sed  aliquamdiu  excultum  ingrediebatur 
mundum.  Itaque  ex  his  conflictantibus  non  so- 
lum totius  universi  sed  etiam  rerum  omnium  in 
ea  perturbationes  profectae  sunt.  Recte  itaque  di- 
xit Link  *)  post  terrae  perturbationes  nova  ani- 
malia creari,  vetustiores  autem  commutari.  An  co- 
metes causa  efficiens  sit,  ut  terra  ineat  nova  in- 
crementa, vix  dicere  audeam ; ab  Rhode *  2)  autem 
hoc  probari  videtur;  imo  et  in  illis  libris,  quos 
Zendbiicher  vocant  locos  paralelos  invenit;  sed  ab- 
surdum esse  omne  id,  pro  sua  auctoritate  opinabile 
decrevit  Oken.  3)  Attamen  notatu  dignum  esse 
censeo,  motus  earum  esse  a sole  loginquitati  op- 
positos; dein  ex  sedecim  cometas  quatuordeciin  vi- 
sibile medium  et  compactum  nullum  habentes  ab 
Herschelio  observatas  esse;  porro  circum  axem  se 
non  convertentes,  gravitatis  lege  in  gyrum  elipti- 
cum  circumvolvi.  Nec  praetermittendum  est,  a re- 
bus externis  et  orbitam  et  reversionem  cometae, 
primo  die  Julii  anni  1770  observatae,  quam  terrae 
proximam  fuisse  testatus  est  Burkhardus,  commuta" 
tas  fuisse;  bis  enim  pertransivit  satellites  Jovis  sine 
aliqua  iq  has  facta  perturbatione.  Testante  Voigt 4) 
cometes  est  meteoron  athmosphaerae  solaris. 


*)  Ufwelt.  Th.  i . S.  S. 

2)  Uber  den  Anfang  unserer  Geschichtc  und  der 
letzten  Revolution  umerer  Er  de  etc.  Breslau  18 19. 

1\  aturphilosopliie.  S.  72  in  der  Amnerhung. 

4)  Entwickelung  der  physischen  Beschaffenheit.  der 
Cometae. 


. — 1 6 — 

De  Tellure. 

Tellus  est  pars  ex  ordine  rerum  naturalium, 
e quibus  concordialiter  sociatis  totum  universum 
constat.  Conditiones  ergo,  quibus  reliquae  res  na- 
turales existere  possunt , eaedem  sunt  ad  terrae 
indolem  stabiliendam.  Constat  haec  scilicet  e 
materia,  est  singularis  et  propria  res  naturalis, 
quae  cum  reliquis  concordiae  vinculo  cohaeret; 
porro,  per  se  actus  suos  praestat  ab  aliis  haud  de- 
pendentes, et  semper  sibi  eaedem  necessitudines 
intercedunt,  quum  sint  pro  tempore  supremae,  ni- 
hilominus tamen  ei  innata  est  lex  primaria  dis- 
junctionis, et  reconciliationis.  Tellurem  ab  initio 
aliam  fuisse  jam  commemoratum  est.  Supra  ex- 
posuimus factum  fuisse  ex  liquido  solitum  homo- 
geneuur,  terrae  primordium ; deinde  autem  varia- 
bile hoc  solidum  propter  vim  sibi  innatam  se  ip- 
sum conformavit,  quo  factum  est,  ut  terra  multo 
minus  aliorum  imperio  obnoxia  fuerit.  In  hac 
terrae  indole,  quam  sibi  retinere  a primaria  lege 
terra  impulsa  est,  vim  habuit  genetricem  ad  pro- 
ducendum totum  universum,  cum  mutuis  effecti- 
bus inter  se  permoveantur,  unde  omnia  in  hac 
terra  meliora  redebantur,  et  ea  ipsa,  quod  per  se 
efficere  terra  inhabilis  etat.  Erat  tamen  modus 
perficiendae  terrae  pro  sua  indole,  quem  ultra 
transire  nefas  opinatur,  cum  vero  tamen  univer- 
sum postularet  ulteriorem  culturam,  quam  ipsa 
terrae  indoles  ferre  poterat,  elaborabantur  et  orna- 
bantur quadam  inter  se  diversitate  aliae  singulae 

• in 

in  ea  habitantes  res,  unde  nova,  antea  incognita, 
corpora  progenita  sunt,  quae  vitam  propriam  agunt, 
et  diversam  a tera  indolem  habent;  orta  sunt  ex 

mutius  effectibus  inter  terram  et  universum,  ita- 

• 

que  ex  parte  utrisque  discordia  sunt,'  et  haec  cor- 
pora animata  dicuntur  organica.  *)  Quodsi  terra 
talem  culturam  ferre  potuisset,  propriamque  suam 
indolem  ideoque  perdidisset,  tum  lex  primaria  mo- 
liretur, ut  terra  in  discreta  corpora  disjungeretur, 
inter  se  conspirantia.  Patet  igitur  quapropter  cor- 
porum organicorum  generatio  aliter  se  praestare 
nequeat. 

» • 

De  corporibus  or  g ani  cis. 

Ad  explicandam  rem , de  qua  superius  dixi, 
necesse  est,  ut  aliquid  statuamus,  cujus  efficatia 
summus  ille  perfectionis  gradus  et  proprietates  at- 
que vis  omnium  rerum  conservatrix  intereretur, 
ita,  ut  ex  hoc  interitu  nova  rerum  incrementa  no- 
vaque corpora  progigni  potuerint.  Illo  tempore 
mundo  incrementis  augescenti  opportuno,  et  sin- 
gulis in  eo  rebus  exitiabili,  perversis  ad  earum 
naturam  conservandam  conditionibus,  interita  sunt 
omnia  corpora  organica.  Dixit  Link *  2) : semel  jam 
interitus  est  mundus,  simul  et  animata  corpora 


*)  F.  JF.  G.  Schelling  erster  Entwurf  eines  Systems 
der  Naturphilosophie  S.  83  ,,das  Leben  hommt  wiedcr 
den  JF  illen  der  dufsern  Natur , invita  naturae  externae, 
durch  eia  Lofstrcnnen  von  ihr,  zu  stande .” 

2)  ibidem  S.  8. 


B 


cuin  hodiernis  haud  comparanda.  An  vero  eorum 
generum  alterum  in  hoc  inundo  relictum  sit,  quod 
de  Balaenis  contendit  Link  *)  extra  omnem  dubi- 
tationis aleam  positum  non  est.  Tempore  ilio 
praeterito,  denuo  tanquam  mundus  creatus  est; 
inde  omnia  corpora  organica  majorem  perfectionis 
gradum  attigerunt.  Cum  vere  omnes  gradus  in 
perficienda  sua  conformatione  corpora  ascendere 
deberent,  de  ipsa  terra  inchoatum  est  opus,  et  se 
ipsam  perficiebat  donec  summum  pro  indole  sua 
gradum  attingeritj  itaque  ejus  orbita  et  motus  no- 
vis conditionibus  occommodati  sunt.  Peracta  ter- 
rae hujusmodi  conformatione  ad  ulteriorem  cultu- 
ram innata  ei  tanta  opportunitas  relicta  est,  quan- 
ta si  totum  universum  in  omni  parte  nondum  per- 
fectum, nova  incrementa  capturum  sit,  sibi  ipsi 
novam  induere  debeat  formam;  hoc  si  tandem 
contingat,  opportunissimum  quoque  tempus  datur 
ad  procreanda  animantia  prima  ideoque  simplicis- 
sima et  imperfecta. 

Terra  animantium  genetrix  ab  antiquissimis 
temporibus  creditur,  uti  legimus  apud  Diod.  I.  i. 
2.  et  Homerum  II.  7-  199.  Recentissimus  quoque 
scriptor  parum  dissentit  a veterum  commentis,  re- 
rum naturalium  scrutator  Forster,  e limosa  terra 
parturiente  nata  esse  omnia  sibi  persuasum  ha- 
bent. * 2) 


*)  ibidem  S.  18. 

2)  Fricd.  Auf’.  Carus  Idccn  zur  Gcschichte  der 
Menschheit.  Lelpzie;  180.9-  90  • — 91. 

Ubicunque  locus  aptissimus  sit,  ibi  et  natura 
creavit  anixnantia;  nec  singulum  delegit,  tanquam 
rerum  incunabula,  unde  omnia  quoquoversus  spar- 
git; Conf.  Martin,  invenit  in  Spitzberga  perplures 
anates,  ex  molissimarum  genere,  ovis  incurabantes 
in.  rnajo,  ubi  thermomethron  noctu  — 20°  R.  os- 
tendebat, et  radiis  solis  expositum  -f-  6°  R. ; item- 
que  saxifragam  oppositifoliam,  — cespitosam,  coch- 
leariam  Groenlandiam  *).  Forster  ")  vidit  19°  a 
polo  australi  remotas  habitare  aptenodytas;  et  in 
insulas  Georgicas  australes  crescere  ancistrum  de- 
cumbentem F.  atque  dactylum  cespitosam  L. * *  3) 
Rudolplii  4)  quoque  fide  dignissimis  argumentis 
suffultus,  negat  ex  uno  eodem  que  loco  tanquam 
gentili  omnia  animantia  provocata  et  quoquoversus 
sparsa  fuisse. 

Esse  tamen  neminem  arbitror,  quin  animo 
comprehendat,  quanta  sit,  in  quibus  ea  versantur, 
locorum  vis  in  animantia,  cujus  effectus  tam  in- 
gens est,  ut  possit  inde  diversitas  eorum  provo- 
cari. Talem  vim  agnoscit  Link  5),  plantarum  di- 
scrimina ex  parte  repetere  vult.  Sin  autem  diver- 
sis locis  consimiles  conditiones  adsunt,  consimilia 
quoque  animantia  ibi  nascuntur;  E.  g-  escalloniae 


x)  Abhnadl.  der  Sehwed.  Acad.  1758.  B.  20.  V.  292. 
2)  Reise  um  die  W elt  Th.  I.  S.  4l0. 

5)  Bemcrkungen  au/  sei.net'  Reise  um  die  IA  elt. 

S.  146. 

4)  Beit.rd.ge  zur  Antiiropolog.  Berlin  1812.  S.  10.9. 
- 172 

5)  JJrwelt.  Th.  1.  S.  91. 

et  gentianae  species,  quarum  altera  polis  australis 
planta,  altera  septentrionalis,  sibi  vicinae  sunt  in 
cacumine  montis  Andae  *);  haec  est  ratio,  cur  species, 
gentianae  Helveticae  crescunt  in  monte  Chimbe- 
rasso 1  2). 

Quo  praecellentior  reriuu  diversitas,  eo  diffici- 
lior erit  explicatu,  nisi  revertamus,  ex  quo  digressi 
sumus  ad  opportunitatem  toti  universo  dicatam,  se 
ipsum  scilicet  et  omnia  in  eo  ulterius  perficiendi, 
quae  perseverabit  donec  in  aeternum  mundus  in- 
teritus sit.  Viget  itaque  terrae  quotidie  genitalis 
causa  et  nova  seinper  perfectiora  corpora  procre- 
antur,* aut  pristina  corpora  in  novas  commutantur 
formas,  si  innata  eornm  vis  vita  vegetior  erat  ge- 
nitali causa;  ideoque  pristinae  formae  remanebant, 
et  illa  genitalis  causa  tanquam  conservatrix  vis  vi- 
get, non  singulorum,  sed  generis  sui  ad  quod  cuncta 
revocantur.  Generatio  itaque  et  metamorphosis 
parum  inter  se  discrepant,  quarum  altera,  meta- 
morphosis, vis  est  splendidius  corpora  sensim  per- 
ficiendi, altera,  generatio,  eadem  corpora  denuo 
generandi  et  conservandi.  Quo  inferior  itaque 
animati  corporis  ordo  est,  eo  magis  tota  vita  ejus 
coercetur,  quam  contra  in  aliis,  superioris  ordinis, 
concelebratam  videmus.  Infimi  ordinis  corpora, 
dum  sui  generis  consimilia  generant,  ipsa  quoque 
perfectius  comparantur.  Quem  enim  fugit  eruca- 
rum metamorphosis,  quarum,  dum  ad  opus,  se  ip- 


1)  a.  O.  S.  93. 

2)  a.  a.  O.  S.  9 


sam  generantur,  stimulantur,  nova  quasi  corporis 
compages  creatur.  Imo  perfectiora  corpora  certum 
dfefinitumque  tempus  observant,  quo  se  propagare 
apta  sunt,  quo  corpus  suum  ad  opus  praeparatur. 
Loxia  orix  inas,  appropinquante  tempore  coeundi 
in  collo  pectore  et  dorso  rubescit,  in  gula  et  ab- 
domine nigrescit  J praeterlapso  tempore  canescit  ut 
Loxia  foemina,  ‘)  Loxia  caffra  mas  ornatur  cau- 
dae pennis  circiter  15  pollicum  longis  et  erectis, * *  3 ). 
Generi  gallinarum  turgescunt  cristae,  faciei  verueae 
etc.  tempore  coeundi.  3)  Imo  supremi  ordinis  ani- 
mali, homini,  tempus  illud  in  aetate  florente  con- 
ceditur. Quamquam  enim  homo  perfectissimum 
animal  est  et  desunt  igitur  conditiones,  quae  per- 
fectiores illo  possunt  reddere  foetus,  viget  tamen 
illud  commune  reium  efficiens  in  eo  veluti  vis 

i 

genetrix  et  conservatrix  ejusdem  generis. 

Hactenus  dictis,  ego  de  natura,  qualis  hodierna 
est,  dicere  aggredior;  quondam  enim  ornata  natura 
\i  producendi  ac  perliciendi  se  ipsam  et  omnia 
quae  sunt,  non  desiit  eadem  frui  sed  alio  modo. 
Est  vero  in  rebus  conservandi  secreta  facultas,  qua 
fit,  ne  novae  res  praeterea  possint  creari,  novaque 
corpora  nequeant  e terra  oriri  etc.  Sunt  vero  non- 
nulli, qui  credant,  omnes  perfectionis  gradus,  quos 
natura  servat  in  producendis  animantium  ordini- 
bus, consistere  in  vi  vitali  inferiorum  ordinum  ad- 


*)  i lar  ro  w tieise  ins  sudliche  J/rua.  S.  327. 

2)  Barrow  a.  a.  O.  S.  23S. 

3)  Harvey  exerc.  dc  generat.  S.  10. 

aucta.  Id  penitus  refutandum  est,  neque  res  com- 
prehendi animo  potest,  nisi  simul  cum  illa  facul- 
tate secreta  proprietates  quasdam  adesse  concedi- 
mus, fundatas  jam  in  inferioribus  ordinibus,  excul- 
tas in  superioribus ; et  hae  proprietates  extant  in 
diversis  ordinibus  quasi  communes.  Recte  itaque 
monet  Schelling  x)  quod  alii  sunt,  qui  dicant  bene 
esse,  ut  atmosphaera  constet  azotico  et  oxygene, 
cum  eorum  alter  per  se  ad  vitam  servandam  haud 
sufficiat;  si  alteruter  solus  adesset,  omnia  corpora 
omnino  ei  apta  fuissent  creata.  Omne  autem  ani- 
mal perfectioris  compagis,  in  se  ipso  formando, 
gradus  omnes  inferiorum  ordinum  adscendere  non- 
nulli credunt 1  2)  quod  jam  refutavit  Rudolphi.  3) 
Cum  generatim  organismorum  regnum  et  gra- 
dus evolutionis  perscrutaverim,  progredior  ad  sin- 
gula corpora,  quibus  varii  gradus  hujus  regni  con- 
stituuntur. Quilibet  organismus  vivens,  vel  nobi- 
lior vel  humilior  varias  praestat  actiones,  quarum 
causa,  quapropter  fieri  solent,  organismis  omnibus 
esse  communis  videtur  et  primordiis  rerum  jam  in- 
habitare. Hae  actiones  constituunt  connatam  in- 
dolem s.  characterem  alicujus  corporis,  propter 
quem  corpora  organica  ab  anorganicis  differunt. 
Propterea  quod  haec  phaenomena  ex  intima  alicu- 
jus corporis  natura  proveniunt,  ultimas  rationes 


1. 


1)  Na turphil osophi e S.  <fl. 

2)  Mcckel  Beitrdge  zur  vergi.  Anatomie.  Bd.  2.  Heft 
S.  52  r.tc . 

3)  Phj  siologie.  Th>  1.  «-S.  34.  Anm.  2> 


horum  phaenomenorum  dicere  oportet  fines  viven- 
tis organismi  (quoad  res  naturalis  est)  quas  exse- 
qui  debet. 

An  vero  quisque  organismus  aut  totum  regrium 
organicum  naturae  effectus  sit,  aut  (conf.  Kant  1 ) 
naturae  finis,  aut  finis  divina,  id  illustrare  mei  hoc 
loco  non  esse  putavi,  sed  de  necessitate,  ne  potius 
dicam  de  officiis,  quae  quisque  organismus  ergo 
naturam  vita  carentem,  ergo  alios  organismos,  sua- 
que elementa,  dum  vivit,  exsequi  debet,  sermonem 
facere  constitui;  unde  elucebit,  si  intellexerimus 
simul  cum  eorum  ortu  naturam  obtemperasse  qui- 
busdam finibus  efficiendis,  in  causa  fuisse  talem 
necessitatem  in  construendis  organismis. 

Harum  actionum  sufficiens  causa  ex  ipsis  con- 
ditionibus, quibus  factum  est  regnum  organicum 
generatim  intelligi  potest. 

Terrae  ulterius  perficiendae  causa  factum  est 
regnum  organicum  cum  ex  se  ipsa  id  fieri  nequeat; 
id  quotidiana  experientia  docet,  et  alere  nihil  aliud 
est,  quam  1)  materiam  mutare;  hoc  videmus  prae- 
sertim in  animalibus  infimi  ordinis,  etenim  corro- 
dunt  et  devorant  insectae  (testante  Blumenbachio  2) 
non  ut  satientur,  sed  ut  destruant.  2)  in  nobiliori- 
bus animalibus  materia  tali  modo  subigitur,  ut 
pristina  organa  remaneant;  alere  igitur  in  iis  prae- 
cipue idem  est  quod  conservare.  3)  at  si  translata 
partibus  materia  accrescit,  et  corpus  grandescit  ejus- 


*)  Kritik  der  Urtheilskrcift.  Th.  2.  S.  263  etc. 

2)  Naturgesckichtc.  Goettingen  1821.  5.  320. 


quo  indoles  mutatur,  tum  crescere  corpora  dicimus. 
Sed  et  generatio  inter  attributa  alicujus  organismi 
est ; testantur  id  inferiora  ordinum  corpora.  Ge- 
nus inonatum , si  justam  magnitudinem  adeptum 
est,  in  partes  separatur,  e quibus  novae  Monatae 
exoriuntur.  *)  Conferva  font.  Justae  magnitudinis 
exhibet  cuspidem  progemmantem. 1  2)  Hydra  vel 
foetus  ex  surculis  progemminat  aestate,  vel  progene- 
rat hyeine  ex  ovis.  3)  Itaque  non  sua  sponte  sed 
necessitate  coactum,  propagatio  iit,  conf.  Trevira- 
nus.  4) 

Haec  sufficiant  ad  confirmandam  opinionem 
ab  uno  eodemque  organismo  varia  phoenomena 
produci.  Quae  cum  ita  sint,  fieri  nequit,  ut,  vel 
singularis  corporis  ortus,  vel  gradus  evolutionis  in- 
ter omnia,  par  sit  naturae  crescenti  in  genere;  sed 
novum  evolutionis  principium  organismorum  adesse 
debet,  cui  crescentis  naturae  principium  tanquain 
fundamentum  est:  summa  enim  necessitas  omnium 
organismorum  est,  satisfacere,  quoad  possint  fini- 
bus suis,  et  singularitatem  sui  ipsius  praestare. 

Quomodo  autem  conformationis  principium  in 
omnibus  corporibus  congerit  materiam , ex  ipsa 
quidem  eorum  forma  cognoscere  possumus,  sed  ul- 
timae principii  rationes  penitus  menti  occultae  sunt. — 
Organismum  ex  organis  constare  dicimus;  quaeritur 

1)  Oken  Naturgeschichte. 

2)  In  Blumcnbachs  JVIagaz.  von  Lichteiiberg  undFor- 
ster.  Jahrgavg  2.  St.  1.  S.  80. 

3)  Pallas  elenchus  Zoophytar.  S.  2S. 

4)  Biologie.  B.  3. 

autem  an  necesse  sit,  ut  constet  ille  ex  organis, 
aut  seinper  requirantur  haec  ad  organismum  per- 
fecte conformandum?  Videmus  autem  animalia  in- 
fimi ordinis  constare  ex  massa  homogenea,  ex  flui- 
do, in  quo  natant  globuli  *)  e.  g.  monas  termo  2). 
Trembley  nihil  armato  oculo  videre  potuit  in  Zo- 
ophytis,  nisi  illa  homogenea  massa  3)  cum  quo 
consentit  Gaeden4).  Et  pars  alicujus  polypi  a ma- 
terno corpore  separata,  perse  vivit;  quod  fieri  non 
possit,  si  constructus  sit  polypus  ex  variis  organis. 
Desunt  igitur  in  iis  animalibus  organa  varii  gene- 
ris, quamquam  exsequuntur  naturae  fines;  ad  eam 
rem  explicandam  solummodo  juvat  locus,  quo  orta 
est  haec  animata  materia.  Alitur  haec  materia 
qxroquo  convertitur,  sic  ut  externa  cutis  interius 
conversa,  officinam  digestionis  comparet.  Polypus 
divisus  exhibet  in  media  parte  cavum,  digestionis  offi- 
cinam. Gaede  5)  vidit  in  Medusa  aurita  sub  corpus 
foramen,  quod  conducit  ad  quatuor  cava,  nulla  a 
reliquo  corpore  aliena  massa  circumdata,  in  quibus 
gasterosteus  aculeatus  digereretur. 

Sed  jam  in  Actiniis  ducit  foramen  ad  cavum 
clausum  quidem,  sed  a reliquo  corpore  alienum  *). 
Videmus  igitur  in  animalibus  superiorum  ordinum 

Carus  Zootomie.  S.  l4. 

2)  Oh  en  Naturgescichte.  S.  603. 

3)  Memoires  pour  servoir  a 1’hystoire  d’un  genre  de 
Polypes  etc. 

4)  Beytrdge  zur  Anatomie  der  Meduscn.  Bcrlin  1S16. 

5)  a.  a.  O.  S.  16. 

Carus  Zootomie.  S.  327. 


primum  conformari  differentias  parvi  momenti  et 
simplicissima  organa,  quae  sensim  grandescunt  et 
magis  alienantur.  Commemorandum  denique  est, 
non  ex  varietate  organorum,  sed  diversitate  ad 
unum  finem  conspirante  perfectum  organismum 
conformari.  Testante  Lyonet  novies  superat  mus- 
culorum multitudo  Cossi  ligniperdae  musculorum 
multitudinem  apud  homines.  Ex  his  omnibus  fa- 
cile quisque  intelliget:  necesse  non  esse  ut  quili- 
bet organismus  constet  utique  ex  diversis  organis, 
etenim  diversitas  in  simplicissimis  animalibus  so- 
lummodo petenda  est  a loco,  quo  sita  est  eadem 
materia;  loci  enim  dignitatem  jam  agnovit  Backer  2) 
dicens  prolem  polyporum  a parentibus  ibi  generari 
ubi  abdomen  in  caudam  abeat.  Id  autem  certum 
esse  puto  omnia  organa  conformari  ad  exsequen- 
dum aliquem  linem  communem,  ita  ut  semper  in 
progredienda  perfectione  nova  organa  exoriantur, 
finibus  perfectionis  accommodata.  Si  igitur  alter- 
utrum eorum  laedatur,  vita  diutius  perseverare  ne- 
queat et  corpus  vel  subito  aut  pedetentim  intc- 
reatur. 


De  vitae  notione  ad  intelligendas  conditiones y 

per  quas  elicitur. 

His  hactenus  dictis  conditiones  et  rationes' 
communis  naturae,  per  quas  regnum  organicum 
consistit,  demonstraro  studui;  rationesque,  per 


i)  on  Polypus  S.  51. 

quas  generatim  increscunt  omnia,  exposui ; denique 
modos  generatim  judicavi,  secundum  quos  incres- 
cunt singula  corpora,  et  fatear  necesse  erat  incres- 
cere aliter  communis  natura  aliterque  singula  cor- 
pora organica  1)  propterea  quod  alia  aliam  cau- 
sam habent,  ex  qua  gignitur.  2)  quod  corporum  or-. 
ganicoruin  ortus  a perfectiori  aetate  magis  depen- 
det, eamque  ob  causam  jam  perfectior  est.  Ani- 
madvertimus increscentis  naturae  communis  duas 
conditiones,  quae  sub  ejus  ortu  nascuntur,  quam- 
quam legi  evolutionis  inditae,  nec  in  ea  inter  se 
discripantes,  tamen  vel  desinere,  vel  agere  poterat 
efficaciter  in  naturam  crescentem,  quarum  altera 
genetrix  altera  conservatrix  a me  vocata  est;  haec 
perserverat  donec  nova  causa  adfertur  ad  exigen- 
dam ulteriorem  perfectionem.  Ambae  conditiones, 
cum  lege  datae,  oriente  natura  exortae  sunt.  — 
Quaeritur  nonne  consimile  quid  organismorum  evo- 
lutione peragatur  et  vigeat,  quod  quoque  latet  in 
hoc  novo  evolutionis  principio,  oriens  ex  ortu  or- 
ganismo, quod  omnibus  organismi  proprietatibus 
satisfacit,  sicuti  in  communi  natura  ortus  et  con- 
servatio cum  lege  primaria  adfinitatem  habent. 
Hoc  principium  in  'se  comprehendit  omnes  fines 
alicujus  organismi,  ex  quo  etiam  omnia  phaeno- 
mena oriuntur.  Hoc  consimile,  ortum  ex  proprio 
evolutionis  principio  in  organismis,  per  quod  or- 
nismus  omnibus  finibus  satisfacit,  et  quod  interi- 
tur, quia  conditio  organismi  est,  vitae  nomine  esse 
coinprehendum  arbitror.  In  sensu  latiori,  ratione 
totius  naturae,  vita  dici  potest  conservatio  genera- 


bilis.  Huic  definitioni  autem  deliciunt  respicien- 
tes fines  organismi.  Nec  igitur  per  totam  naturam 
diffusa  est  vita,  nec  vis  aggregata  alius  phoenoini- 
ni,  sed  peculiaris  cujuscunque  organismi  conditio, 
per  quam  vigere  et  suis  finibus  rite  satisfacere  po- 
test, quae  conditio,  data  occasione,  desinere  potest 
et  interiit. 

VITAE  CURRICULUM 

EX  DECRETO 

GRATIOSI  MEDICORUM  ORDINIS 
UNIVERSITATIS  BEROUNENSIS 

ADJECTUM. 


go  Ferdinandus  Hillenkamp  natus  sum  die  vi- 
gesimo quarto  M.  Augusti  A.  MDCCCI.  oppido 
Guestphaliae  Geseckae.  Pio  animo  veneror  paren- 
tes optimos,  patrem  meum  Ferdinandum  medicum 
practicmn , et  matrem  Josepliam  e stirpe  Suren, 
utrumque  parentum  superstitem.  Usque  ad  Annum 
MDCCCXVIII  in  urbe  paterna  linguis  tum  anti- 
quioribus tum  recentioribus  , aliisque  disciplinis, 
quibus  aetas  juvenilis  imbui  solet,  instructus  sum, 
inter  praeceptores,  propter  erga  me  merita,  potissi- 
mum eminet  Lahme  Canonicus.  Finita  scholastica 
vita  Anno  MDCCCXVIII  paschalis  festo  finito  in 
rem  pharmaceuticam  me  incubui  et  praeceptis  viri 
cxperientissimi  Cramer  (cujus  in  me  benevolentiae 

memoriam  nec  ultimum  mihi  abolebit  tempus) 
pharmacopolae  ab  aula  Paderbornae  instructus  sum, 

nec  eodem  tempore  quo  ibi  immoratus  sum,  desti- 

/ 

tui  scholasticam  eruditionem  sed  de  ea  re  Dom. 
Schamoni  ex.  S.  J.  instructione  abundare  mihi  con; 
tigit. 

Anno  MDCCCXXT,  mense  Aprilis  albo  civi- 
um universitatis  Goettingensis  Prorectore  magni- 
fico Pott  inscriptus  sum ; ibique  mihi  tradidit,  ill. 
Schulz,  Logicen;  ill.  Blumenbach  historiam  natura- 
lem, Physiologiam  et  anatoiniam  comparativam  me 
docuit;  clar.  Mayer,  meteorologiam,  physicen,  geo- 
graphiam physicalem  et  astronomiam  experimenta- 
lem  mihi  exposuit;  exper.  Strohmeyer  jun.  che- 
miam experimentis  illustratam,  et  chemiam  analy- 
ticam  mihi  explicuit.  Clar.  Hempel  praelectiones 
osteologicas  et  physiologicas  audivi ; 111.  Kraus  de 
doctrina  pulsuum,  de  methodo  formulas  medicas 
recte  eoncinandi,  et  de  materia  medica  praelectio- 
nibus interfui.  Clar.  dilectissim.  Sjutta  in  expo- 
nenda physiologia  mihi  praeceptor  fuit.  111.  Him- 
ly  Pathologiam  generalem  et  specialem , therapiam 
generalem,  materiam  medicam,  omniumqne  morbo- 
rum therapiam  specialem  me  docuit;  clar.  Schra- 
der  rem  herbariam  mihi  demonstravit;  Exper.  Pau- 
li akologiam.  Tum  et  praelectionibus  111.  Langen- 
beck  de  anatomia  in  genere,  de  neurologia,  de  chi- 
rurgia generali  et  speciali;  siinulque  et  me  insti- 
tuit arte  cadavera  dissecandi,  akiurgia,  tandem  par- 
ticeps fui  excorcitationum  clinicarum  in  ejus  insti- 
tuto chirurgico. 

Anno  MDCCCXXIII  Berolinum  profectus  sum, 
quo  albo  civium  die  14  M.  Aprilis  inscriptus  sum, 
et  tirocinium  obibam  excercitationum  clinicarum 
in  institutis  Universitatis  et  nosocomio  Capitatis, 
praesidibus  111.  Hufeland,  111.  Berends,  111.  de  Sie- 
bold  et  111.  Neumann.  Tandem  interfui  praelectio- 
nibus 111.  Hufeland  de  vita  prolonganda,  de  mor- 
bis acutis;  111.  Berends  de  morbis  tabificis.  111. 
Knape  de  medicina  forensi,  111.  Rudolphi  de  atia- 
tomia  organorum  sensuum,  111.  Link  de  plantis 
cryptogamicis.  111.  Hayne,  de  re  herbaria;  clar. 
Juncken,  de  akiurgia  et  ophthalmologia ; clar.  Schu- 
barth  toxicologia.  Ili.  de  Siebold  excercitationibus 
obstetriciis  in  machina  phantome  ej usque  de  re  ob- 
stetrica praelectionibus. 

Iam  vero  tentamine  et  examine  rigoroso  co- 
ram gratiosa  facultate  medica  rite  absolutis,  spero, 
fore,  ut  dissertatione  thesibusque  rite  defensis, 
summi  in  medicina  et  chirurgia  honores  in  me  con- 
ferantur. 

THESES  DEFENDENDAE. 


i. 


Organismum  ex  diversis  organis  constare  ne - 


cesse  non  est. 


II. 

Esse  febrem  hecticiam  primariam. 


III. 


Perforationem  cranii  interdum  necessariam 
esse  ad  servandam  matrem  parturientem. 


